Elva fortsetter sørover gjennom Styggehølet og Brattfoss og dreier igjen sørvestover. Ved Jeriko og Bogtjenn dreier elva igjen sørover, samler opp flere bekker og renner inn i skogeiendommen til Saugbruksforeningen. Elva fortsetter gjennom Årtjenn og passerer under fylkesvei 170 ved Drylane, og videre til Settetjennet. Herfra renner elva sørøstover til Åmot, hvor den opptar Aursetelva om lag 1 km før utløpet i innsjøen Setten.